**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**ZÁKON**

**z........2018,**

**ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z., nálezu Ústavného súdu Slovenskej republiky č. 332/2010 Z. z., zákona č. 551/2010 Z. z., zákona č. 50/2012 Z. z., zákona č. 185/2012 Z. z., zákona č. 413/2012 Z. z., zákona č. 485/2013 Z. z., zákona č. 185/2014 Z. z., zákona č. 219/2014 Z. z., zákona č. 376/2014 Z. z., zákona č. 345/2015 Z. z., zákona č. 91/2016 Z. z., zákona č. 125/2016 Z. z., zákona č. 40/ 2017 Z. z., zákona č. 331/2017 Z. z., zákona č. 351/2017 Z. z. a zákona č. ...../2018 Z. z. sa mení a dopĺňa takto:

 V § 72 ods. 9 sa na konci pripája táto veta: „Prvá veta sa na sociálnu službu uvedenú v § 32a a 32b nevzťahuje; prijímateľ sociálnej služby uvedenej v § 32b v čase neprítomnosti dieťaťa úhradu za stravovanie neplatí.“.

V§ 78a ods. 5 písmeno b) znie:

„b) na mieste podľa odseku 6 písm. c) považuje za prijímateľa sociálnej služby

 s najnižším stupňom odkázanosti podľa prílohy č. 3, ktorý je ustanovený ako podmienka na vznik odkázanosti na príslušný druh sociálnej služby v zariadení, ak nejde o poskytovanie sociálnej služby v zariadení uvedenom v § 38,

so stupňom odkázanosti V podľa prílohy č. 3, ak ide o poskytovanie sociálnej služby v zariadení uvedenom v § 38.“.

V § 78c ods. 7 prvej vete sa čiarka nahrádza spojkou „a“ a za slovo „ ministerstvo“ sa vkladajú slová „nerozhodne podľa § 78c ods. 8 o odpustení zmeškania termínu podľa § 78b ods. 4,“.

§ 78c sa dopĺňa odsekmi 8 až 10, ktoré znejú:

„(8) Ministerstvo môže zo závažných dôvodov rozhodnúť o odpustení zmeškania termínu podľa § 78b ods. 4, ak žiadateľ doručí ministerstvu písomnú žiadosť o odpustenie zmeškania termínu podľa § 78b ods. 4 a k tejto žiadosti pripojí písomnú žiadosť podľa § 78b ods. 1 spolu s prílohami.

 (9) Ak ministerstvo odpustí zmeškanie termínu podľa § 78b ods. 4, finančný príspevok možno poskytnúť len na obsadené miesta v zariadení ku dňu podania písomnej žiadosti podľa § 78b ods. 1 spolu s prílohami.

(10) Na rozhodovanie ministerstva o odpustení zmeškania termínu podľa § 78b ods. 4 sa nevzťahuje všeobecný predpis o správnom konaní. Odôvodnené rozhodnutie o odpustení zmeškania termínu podľa § 78b ods. 4 sa doručuje žiadateľovi a nemožno voči nemu podať opravný prostriedok.“.

V § 79 sa odsek 6 dopĺňa písmenom g), ktoré znie:

„g) rozhoduje podľa § 78c ods. 8 o odpustení zmeškania termínu podľa § 78b ods. 4.“.

V § 84 odsek 9 znie:

„(9) Opatrovateľ detí podľa § 33a ods. 2 je fyzická osoba, ktorá má najmenej

úplné stredné odborné vzdelanie získané v odbore vzdelávania s odborným zameraním aj na oblasť starostlivosti o dieťa v rozsahu podľa tohto zákona,

úplné stredné všeobecné vzdelanie alebo úplné stredné odborné vzdelanie a absolvovala akreditovaný kurz opatrovania detí najmenej v rozsahu 220 hodín, alebo

úplné stredné všeobecné vzdelanie alebo úplné stredné odborné vzdelanie, ak

* 1. počas trvania pracovnoprávneho vzťahu, na ktorého základe vykonáva pracovnú činnosť opatrovateľa detí u jedného zamestnávateľa začne navštevovať akreditovaný kurz opatrovania detí najmenej v rozsahu 220 hodín do šiestich mesiacov od vzniku tohto pracovnoprávneho vzťahu a absolvuje tento akreditovaný kurz do dvanástich mesiacov od vzniku tohto pracovnoprávneho vzťahu, a
	2. ide o poskytovanie sociálnej služby uvedenej v § 32b.“.

Za § 110al sa vkladá § 110am, ktorý vrátane nadpisu znie:

 „**§ 110am**

**Prechodné ustanovenie účinné od 31. decembra 2018**

(1) U poskytovateľa sociálnej služby uvedenej v § 32b, ktorý je osobou podľa § 110z ods. 1, poskytuje túto sociálnu službu k 31. decembru 2018, bude ju poskytovať aj po 31. decembri 2018 a  nespĺňa všeobecné technické požiadavky na výstavbu a všeobecné technické požiadavky na stavby užívané fyzickými osobami s obmedzenou schopnosťou pohybu a orientácie podľa osobitného predpisu,17) sa tieto požiadavky po 31. decembri 2018 považujú za splnené a ustanovenie § 9 ods. 5 sa u neho neuplatňuje.

(2) Ustanovenie § 110z ods. 9 sa od 31. decembra 2018 neuplatňuje.“.

**Čl. II**

Tento zákon nadobúda účinnosť 1. novembra 2018.